ગુજરાતી સમાચાર: અર્જુન રામપાલ અને ગર્લફ્રેન્ડે પાડ્યું દીકરાનું આ નામ, લખ્યો ઈમોશનલ મેસેજ | Actor Arjun Rampal And Girlfriend Gabriella Named Their Son Arik - Bollywood News | I Am Gujarat
Gujarati News Bollywood અર્જુન રામપાલ અને ગર્લફ્રેન્ડે પાડ્યું દીકરાનું આ નામ, લખ્યો ઈમોશનલ મેસેજ
અર્જુન રામપાલ અને ગર્લફ્રેન્ડે પાડ્યું દીકરાનું આ નામ, લખ્યો ઈમોશનલ મેસેજ
Published: Jul 28, 2019 14:53 pm IST
બોલિવુડ એક્ટર અર્જુન રામપાલ 18 જુલાઈ 2019ના રોજ ત્રીજી વખત પિતા બન્યો. અર્જુનની ગર્લફ્રેન્ડ ગેબ્રિએલાએ મુંબઈની હિન્દુજા હોસ્પિટલમાં દીકરાનો જન્મ થયો. દીકરાના જન્મથી અર્જુન અને ગેબ્રિએલા ખૂબ ખુશ છે. અર્જુન રામપાલે દીકરાનો ક્યૂટ ફોટો શેર કરીને તેના નામ અંગે ખુલાસો કર્યો છે.
That gracious thing made of tears, of happiness, gratitude and light. A rainbow appeared into our lives. So blessed we feel, gratitude and abundance of joy. Welcome junior Rampal, into our lives. Thank you all for your graciousness, love and beautiful wishes. Say hello to baby Arik Rampal. #ArikRampal A post shared by Arjun (@rampal72) on Jul 28, 2019 at 12:20am PDT
તસવીરમાં અર્જુનના બાળકની નાનકડી ઝલક જોવા મળે છે. અર્જુને દીકરાનો હાથ પકડેલો છે. અર્જુને એક ઈમોશનલ મેસેજ સાથે આ તસવીર શેર કરી છે. અર્જુને લખ્યું, "આંસુ, ખુશી, આભાર અને રોશનીથી બનેલી એક કિંમતી વસ્તુ. અમારી જિંદગીમાં ઈન્દ્રધનુષના રંગ ભરાઈ ગયા. અમે નસીબદાર છીએ. જૂનિયર રામપાલનું અમારા જીવનમાં સ્વાગત છે. તમારી શુભકામના અને દુઆ માટે આભાર. બેબી એરિક રામપાલને હેલો કહો."
જણાવી દઈએ કે, અર્જુન અને ગેબ્રિએલા બાળકના જન્મ પછી તેની નાની-નાની ઝલક ફેન્સ સાથે શેર કરતા રહે છે. એક દિવસ પહેલા જ ગેબ્રિએલાએ ઈન્સ્ટાસ્ટોરીમાં એક તસવીર શેર કરી હતી. જેમાં તેણે એરિકને તેડેલો હતો. દીકરાના જન્મની ખુશી ગેબ્રિએલાના ચહેરા પર જોવા મળતી હતી. ગેબ્રિએલાએ તસવીર શેર કરીને લખ્યું હતું કે, 'થાકી ગઈ છું પણ પ્રેમમાં છું.'
ગેબ્રિએલાએ સિઝિરિયન દ્વારા દીકરાને જન્મ આપ્યો છે. જણાવી દઈએ કે, દીકરા પહેલા અર્જુનની બે દીકરીઓ માહિકા અને માયરા છે. બંને દીકરીઓ પહેલી પત્ની મેહર જેસિયા થકી છે. અર્જુન પિતા બનતાં બંને દીકરીઓ નાના ભાઈને જોવા હોસ્પિટલ પહોંચી હતી. અર્જુન અને ગેબ્રિએલા છેલ્લા 1 વર્ષથી એકબીજાને ડેટ કરે છે. બંનેની મુલાકાત કોમન ફ્રેન્ડ દ્વારા થઈ હતી. અર્જુન અને ગેબ્રિએલાએ હજુ લગ્ન નથી કર્યા. વર્કફ્રંટની વાત કરીએ તો અર્જુન ફિલ્મ નાસ્તિકમાં જોવા મળશે.